ખૂબ જ મહેનત કરી એ સોફટવેર એન્જીનીયર બન્યો. એક ઉજવળ કારકીર્દી હવે એની વાટ જોઈને બેઠી હતી. એક મલ્ટીનેશનલ કંપનીમાં ૫૦,૦૦૦/- માસિક પગાર પર એ જોડાયો. હવે જીવનનો રસ્તો જરા સુંવાળો લાગવા લાગ્યો. એક ઊંડો હાશકારોે અનુભવ્યો. એ સફળ થયો અને પરિવારનું ભવિષ્ય સુધરી ગયું. મા-બાપને ઘડપણમાં સુખ જોવા મળશે એ વિચાર માત્રથી એ પ્રફુલ્લિત થઈ ઉઠતો. હવે સ્વાર્થ છોડીને બીજા વિષે વિચારવાનો સમય આવ્યો એને ગળથૂથીમાં મળેલા આદર્શો માથુ ઉંચકવા લાગ્યા. પહેલા પણ જયારે કયાંક ખોટું થતા કે કોઈને અન્યાય થતા જોતો ત્યારે ેસમસમી ઉઠતો પણ હંમેશા ગુસ્સાને અંદર દબાવી હસતા ચહેરે વધાવી લેતો. એ ગુસ્સો બહાર આવવા લાગ્યો એક સફળ સોફટવેર એન્જીનીયરીંગના શરીરનાં ક્રાંતિકારીનો આત્મા જાગવા લગ્યો એ જરૂર હતી એક તણખાની. ૨૦૧૧ માં મોહનદાસ હઝારેનું ભ્રષ્ટાચારી વિરોધી અહિંસક આંદોલનની શરૂઆત કરે છે. લાખો લોકો એમના સમર્થનનાં રસ્તાઓ પર ઉતરી આવે છે. શરૂઆતમાં બહોળો પ્રતિસાદ મળે છે. દેશમાં ભ્રષ્ટાચાર વિરોધી એક જુવાળ જાગે છે પણ એ જુવાળ સમય જતા ટકીના શકયો. ૨૦૧૩ આવતા આવતા આંદોલન નિષ્પ્રાણ થઈ ગયુ. મોહનદાસ હઝારે એ રાજકીય પક્ષ રચી ચૂંટણીમાં ઝંપલાવવાનો નિર્ધાર કર્યો.